### | | | | --- | --- | | | | | --- | | **Byråd** 25. juni 2019 Sagsnr. 710-2018-17897 Dok.nr. 710-2019-128800 Sagsbehandler DPECOU | | 101.                Forslag til Affaldsplan 2020-2025 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Miljøbeskyttelsesloven og affaldsbekendtgørelsen |

###

**SAGENS INDHOLD**

Byrådet skal i denne sag tage stilling til forslag til
affaldsplan 2020-2025 med henblik på at sende planen i offentlig høring.
Forslaget til affaldsplanen kan ses via linket her: <https://favrskov.viewer.dkplan.niras.dk/plan/24#/>

Som udgangspunkt videreføres de eksisterende ordninger for
husholdningsaffald og erhvervsaffald. Byrådet skal derudover tage stilling til
en række nye tiltag for både private borgere og erhverv.

Affaldsplanen
er udarbejdet som en digital plan, der består af:

·
En kortlægningsdel, som beskriver status på affaldsområdet i
kommunen

·
En målsætningsdel, som redegør for kommunens overordnede
målsætninger

·
En planlægningsdel, hvor de nye tiltag beskrives

De væsentligste nye
tiltag i affaldsplanen er følgende:

·
Investeringer på genbrugspladserne

·
Indsamling af organisk affald ved husstande

·
Affaldssortering på institutioner

·
Kampagner overfor erhvervssegmentet

Favrskov Forsyning
A/S varetager alle driftsopgaver på affaldsområdet for Favrskov Kommune, mens
Favrskov Kommune står for alle planlægnings- og myndighedsopgaver, herunder
miljøtilsyn på erhvervsvirksomheder.

Dette medfører, at
de nye tiltag indenfor genbrugspladserne og for husholdningsaffaldet varetages
af Favrskov Forsyning A/S, mens de nye tiltag overfor erhvervssegmentet
varetages af Favrskov Kommune.

De nye tiltag i
forslag til Affaldsplan 2020-2025 er kort beskrevet nedenfor. Nærmere
beskrivelse fremgår af: <https://favrskov.viewer.dkplan.niras.dk/plan/24#/>.

**Investeringer på genbrugspladserne**

Gennemførelse af en
ny genbrugsstruktur vil overordnet indebære, at det nuværende antal
genbrugspladser fastholdes. Alle genbrugspladser vil blive renoveret, så de
gøres tidssvarende, både miljømæssigt og i forhold til brugervenlighed.
Ligeledes foreslås en udvidelse af åbningstiderne.

**Indsamling af organisk affald ved husstande**

Ifølge EU´s
affaldsdirektiv skal der senest i 2023 indsamles organisk affald ved husstande.
Målene for den fremadrettede genanvendelse af affald ser således ud:

·
50 % genanvendelse i 2022 af fraktionerne metal, plast, glas,
træ, pap, papir og madaffald.

·
55 % i 2025 (hvor der samtidig kommer en ny metode til
opgørelse).

For at nå disse mål
iværksættes en indsamling af organisk affald ved husstandene i 2022 og 2023, og
der gøres en ekstra informationsindsats for at forbedre sorteringen af
genanvendelige materialer.

**Affaldssortering på institutioner**

I 2019 blev der
indført en ny indsamlingsordning for Favrskov Kommunes institutioner, skoler,
kulturhuse og administrationsbygninger. Byrådet har 29. januar 2019 bevilliget
800.000 kr. til projektet i 2020.

**Kampagner overfor erhvervssegmentet**

I forslag til
Affaldsplan 2020-2025 påtænkes det at lave erhvervsmålrettede kampagner
indenfor to områder; ”Cirkulær økonomi og materialesymbioser” og ”Byggeaffald”.

Affaldsplanens
vision udspringer af grundprincippet om cirkulær økonomi, dvs. at produkter og
deres indholdsstoffer så vidt muligt indgår i cirkulære kredsløb.

I
regeringens [”Strategi for cirkulær økonomi (2018)](https://mfvm.dk/fileadmin/user_upload/MFVM/Miljoe/Cirkulaer_oekonomi/Strategi_for_cirkulaer_oekonomi.pdf)” bliver
virksomheder set som den primære drivkraft i cirkulær økonomi.

I
affaldsplanen foreslås derfor gennemført følgende initiativer overfor erhverv:

·
Initiere samarbejde mellem virksomheder med henblik på bedre
genanvendelse, evt. gennem materiale symbioser (den ene virksomheds affald er
en anden virksomheds råvare)

·
Projekter om cirkulær økonomi i dagligvareforretninger

·
Affaldssortering i daginstitutioner, skoler og andre kommunale
bygninger

Bygge- og
anlægssektoren bidrager med ca. en tredjedel af den samlede affaldsmængde i
[adresse] jævnfør regeringens ”Strategi for cirkulær økonomi (2018)”. Det nævnes
i strategien, at markedet for genanvendte råvarer kan styrkes ved at udsortere
affald, der indeholder problematiske stoffer.

I
affaldsplanen foreslås derfor gennemført følgende initiativer:

·
Information om sortering af byggeaffald. Målgruppen er bl.a.
bygherrer, nedrivere, entreprenører, håndværkere og det kommunale
ejendomscenter.

·
Tilsyn med at virksomhederne sorterer byggeaffaldet korrekt og
tilsyn på byggepladser.

**VURDERING**

Forslaget til Affaldsplan 2020-2025 vurderes at være i
overensstemmelse med det fælles europæiske affaldshierarki, som angiver i
hvilken rækkefølge affaldshåndteringen skal prioriteres:

1.     Affaldsforebyggelse
(genbrug)

2.     Genanvendelse

3.     Forbrænding

4.     Deponi

[adresse] er et centralt emne i de europæiske
affaldsdirektiver, som er implementeret i dansk lovgivning. Hierarkiet
indebærer, at man altid skal forsøge at genanvende affaldet i sin oprindelige
form. Hvis ikke dette er muligt, genanvendes materialerne og som sidste løsning
bliver materialerne sendt videre til forbrænding og deponi.

Affaldsplanens
initiativer har alle til formål at rykke affald fra henholdsvis ”forbrænding”
og ”deponi” til ”genanvendelse” med henblik på at nå de nationalt fastlagte mål
om 50% genanvendelse i 2022 for fraktionerne metal, plast, glas, træ, pap,
papir og madaffald.

**ØKONOMI**

Forslaget til Affaldsplan 2020-2025 indeholder en angivelse
af de forventede anlægs- og driftsudgifter i den kommende planperiode fra
[adresse]. I vedlagte bilag fremgår de forventede udgifter og investeringer for
dette for hhv. Favrskov Forsyning A/S og [adresse].

For Favrskov Forsyning A/S vurderes forslag til Affaldsplan
2020-2025 at medføre en takstpåvirkning på omkring 400-425 kr. årligt pr.
husstand inkl. moms. En del af den estimerede takstpåvirkning er indeholdt i de
godkendte takster for 2019 (270 kr.), som er godkendt af Byrådet 27. november
2018. Det betyder, at den reelle årlige stigning fra 2020 bliver på omkring
130-155 kr.

For Favrskov Kommune forventes affaldsplanen at medføre:

·
En anlægsinvestering på samlet 385.000-450.000 kr. over
planperioden (2020-2025) til gennemførelse af de foreslåede tiltag for
erhvervssegmentet, som er primært lønudgifter til nuværende medarbejdere og
ekstern konsulent. Indførelse af affaldssortering på kommunale institutioner
(fase 2) vil medføre en anlægsinvestering på 800.000 kr. i 2020, som er
bevilget 18. december 2018.

**INDDRAGELSE**

Forslaget til Affaldsplan 2020-2025 er udarbejdet i et tæt
samarbejde mellem Favrskov Kommune og Favrskov Forsyning A/S.

I 2015-16 blev gennemført et pilotprojekt i [adresse] om
indsamling af organisk affald. I den forbindelse blev der afholdt borgermøder,
interviews og løbende dialog med borgerne. Disse tiltag vil blive brugt og
videreført, når indsamlingsordningen af organisk affald skal indføres i hele
kommunen.

Forslag til Affaldsplan 2020-2025 sendes i offentlig høring
i 8 uger.

**INDSTILLING**

Direktøren for Teknik og Kultur indstiller til Byrådet:

1.
At forslag til Affaldsplan 2020-2025 godkendes og fremlægges i offentlig
høring i 8 uger.

**BESLUTNING**

***Teknik- og Miljøudvalget, 13. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Gert Jacobsen

Indstilles godkendt.

**Bilag**

|  |  |
| --- | --- |
| Oversigt over forventede anlægs- og driftsopgaver, forslag til Affaldsplan 2020-2025 | 710-2019-96761 |